Diari Oficial de la Generalitat Valenciana


Sumari del DOGV 9830, del 17-04-2024 (2024/3195)

Extracte de la Resolució de 12 d'abril de 2024, de la vicerectora d'Igualtat, Diversitat i Polítiques Inclusives, per la qual s'acorda l'ampliació del termini de presentació de sol·licituds disposat en l'extracte de la Resolució de 20 de febrer de 2024, de la vicerectora d'Igualtat, Diversitat i Polítiques Inclusives de la Universitat de València, per la qual es convoca la segona edició del Premi Diversitats i se n'establixen les bases reguladores.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9830

Data del DOGV
:   17-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3195


Data del document
:   12-04-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució de 12 d'abril de 2024, de la vicerectora d'Igualtat, Diversitat i Polítiques Inclusives, per la qual s'acorda l'ampliació del termini de presentació de sol·licituds disposat en l'extracte de la Resolució de 20 de febrer de 2024, de la vicerectora d'Igualtat, Diversitat i Polítiques Inclusives de la Universitat de València, per la qual es convoca la segona edició del Premi Diversitats i se n'establixen les bases reguladores. [2024/3195]  
  
  
BDNS (identif.): 748689.  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/748689)  
  
Amb data 15 de març, es publica en el Diari Oficial de la Generalitat Valenciana, número 9810 l'extracte de la Resolució de 20 de febrer de 2024, de la vicerectora d'Igualtat, Diversitat i Polítiques Inclusives de la Universitat de València, per la qual es convoca la segona edició del Premi Diversitats i se n'establixen les bases reguladores.  
  
Conforme amb el que es disposa en el resol quart de la convocatòria, «les sol·licituds han de presentar-se en el termini d'un mes a partir de l'endemà de la publicació de l'extracte de la resolució de la convocatòria del premi en el Diari Oficial de la Generalitat Valenciana» (DOGV 15.03.2024).  
Tenint en compte que el període de presentació de sol·licituds d'aquesta convocatòria ha estat comprés en part en període vacacional, esdevé necessari ampliar el termini de presentació de sol·licituds de la convocatòria.  
D'acord amb l'anterior, i a fi d'ampliar el nombre de sol·licituds presentades fins a la data i de millorar la concurrència i, per tant, la qualitat dels premis finalment atorgats, així com sobre la base de l'interés general i del repartiment adequat d'aquests fons que comprenga al major nombre possible de persones beneficiàries, es fa necessari ampliar el termini de presentació de sol·licituds fins al dia 30 d'abril de 2024, inclusivament.  
De conformitat amb l'article 32 de la Llei 39/2015, d'1 d'octubre, del procediment administratiu comú de les administracions públiques, «l'Administració, excepte precepte en contra, podrà concedir d'ofici o a petició dels interessats una ampliació dels terminis establits, que no excedisca de la mitat d'aquests, si les circumstàncies ho aconsellen i amb això no es perjudiquen drets de tercer. (…) Tant la petició dels interessats com la decisió sobre l'ampliació hauran de produir-se, en tot cas, abans del venciment del termini de què es tracte. En cap cas podrà ser objecte d'ampliació un termini ja vençut».  
  
Hi és també aplicable l'article 35 de la Llei 39/2015, d'1 d'octubre, el qual establix que «seran motivats, amb succinta referència de fets i fonaments de dret, els acords d'aplicació de la tramitació d'urgència, d'ampliació de terminis i de realització d'actuacions complementàries».  
  
En virtut d'això, i de conformitat amb allò que s'establix en les bases de la convocatòria, aquest vicerectorat resol:  
  
Primer  
Ampliar el termini de presentació de sol·licituds inicialment concedit en el resol quart de la Resolució de 20 de febrer de 2024, fins al dia 30 d'abril de 2024, inclusivament.  
  
Segon  
Contra la present resolució no és possible cap recurs, d'acord amb allò que disposa l'article 32 de la Llei 39/2015, d'1 d'octubre, del procediment administratiu comú de les administracions públiques.  
  
  
Tercer  
La present resolució entrarà en vigor el dia de la publicació en el Diari Oficial de la Generalitat Valenciana.  
  
València,12 d'abril de 2024.- La vicerectora d'Igualtat, Diversitat i Polítiques Inclusives (p. d., DOGV 30.05.2022): Silvia Martínez Gallego.